অন্যহাতে, বিশ্বনাথত নতুনকৈ পর্যটন ব্যৱসায় আৰম্ভ কৰাৰ পূর্বে পর্যটনস্থলীলৈ যোৱা বাট-পথ, দলং আদি মেৰামতি কৰাৰ উপৰি পর্যটকে ৰাত্রি যাপন কৰিব পৰাৰ উপযুক্ত আৰু পৰিষ্কাৰ-পৰিচছন্ন পর্যটন নিৱাস বা আলহী গৃহৰ ব্যৱস্থা থকাটো অতি প্রয়োজন বুলি সভাত কেইবাজনো অভিজ্ঞ লোকে মত প্রকাশ কৰে৷ ইয়াৰ উপৰি, বিশ্বনাথ বন সংমণ্ডলৰ অধীনত পোৱা বন্য প্রাণী, পক্ষী, উদ্ভিদ আদিৰ এখন তালিকা প্রস্তুত কৰাটো অতি প্রয়োজনীয় বুলি আৰণ্যকৰ আৰিফ হুছেইনে মত প্রকাশ কৰে৷ অন্যহাতে, পর্যটকে দর্শন কৰিব পৰাকৈ কাজিৰঙা ৰাষ্ট্রীয় উদ্যানখনক চিৰিয়াখানালৈ পৰিণত কৰিব নোৱাৰি ৷